Kuigi Madonna kontsertist on möödas juba tubli 10 h, on endiselt tunne, et viskaks kingad jalast ära ja vihuks natuke tantsu. Kummaline, kuid kunagi varem pole mul  lauluväljakul olnud sellist tunnet, nagu viibiks ööklubis ja tahaks meeletult tantsida, sest muusika rokkis ikkagi täiega. Samas olen ma täiesti veendunud, et kui laval oleks olnud keegi teine ja mitte Madonna, siis poleks pooltki sellist tunnet tekkinud.    Ainuke asi, mis natuke häiris oli see, et mõned aegumatud lood oli nii ära miksitud, et kohati oli raske aru saada, et tegemist on just "Frozen'i" või mõne muu hea looga. Tõsi, et oleksin eelistanud neid lugusid kuulata originaalis, kuid teisalt tuleb ju  rahvas kuidagi ohjes hoida ja parim viis selle saavutamiseks on panna tümakas taha ja teha vanast laulust uus. Teisalt ei saa midagi halba öelda, sest see töötlus oli väga meisterlik ja sobis oma olemuselt lauluväljakule nagu rusikas silma auku. Lisaks ka minu respekt, et see naisterahvas oma vanuse juures on endiselt selline tädi, et paneb 70-tuhandelise rahvamassi hüppama silma pilgutamatagi ja ise seejuures šõud tehes iga sendi eest, mis üüratu pileti eest on välja käidud. Võimas!